שוואנקמאייר? – רשימות מהבּוֹידעם של אבנר שץ
פורסם ב 16 ביולי 2003 5 במאי 2010 מאת אבנר
זכרו את השם. אם תוכלו.
יאן שוונקמאייר, ( Jan Svankmajer ) זה השם. בערוץ יס 3 שודרה עכשיו הגירסה שלו ל"אליס", מ-1987, עיבוד מחוספס, אפל, פסיכוטי – הראשים אצלו נערפים באמת – ועם האליס המתוקה ביותר שראיתי מעודי, אחת כריסטינה קוהוטובה. שוואנקמאייר הוא אמן צ'כי, גאון אנימציה ובמאי, אבל אם אני צריך לספר עליו למישהו אני לרוב שוכח את השם.
מדי פעם – אין לי מושג לפי איזו חוקיות – משדר אותו ערוץ 3 סרטי אנימציה קצרים שלו. באנגליה ראיתי סרט באורך מלא שלו, אוטיק הקטן – במקור Otesánek – עלילה המבוססת על אגדת עם, סיפור מפחיד מאוד על יחסי הורים-ילדים, וגם עבודות וידאו בטייט-מודרן; הדימויים החזותיים שהוא יוצר נצרבים בתודעה: הם מדהימים, מבעיתים, מסחררים, וכל זה בלי התקציב של מאטריקס ובלי מחשבי-על. רק כל מיני גרוטאות, בובות עץ וסמרטוטים, חימר ואלמנטים דומים של לואו-טק.
לאתר די מקיף המוקדש לו.
מסתבר שסרטו מעורר המחלוקת של מל גיב...
בוהומיל הראבאל - בדידות רועשת מדי/ה...
מצ'כית: רות בונדי. הוצאת עקד/גוונים...
השנים הנפלאות בזבל (1.000)
בוהומיל הראבאל - שירתתי את מלך אנגליה (1.000)
אוטה פאוול צלופחי הזהב (1.000)
לשווק את שווייק (1.000)
פראג, סימני דרך (1.000)
קטגוריותבלוג, הנציגות הצ'כית תגיותצ'כיה
3 תגובות בנושא “שוואנקמאייר?”
16 ביולי 2003 בשעה 10:22
זהו, לדעתי, שם הסרט "אוטיק", לא?
בכל מקרה, ראיתי שלושה סרטונים קצרים שלו בסינמטק, כמו גם את "חבית ללא תחתית". שוונקמאייר מופרע לגמרי, במובן הצ'כי של המלה.
16 ביולי 2003 בשעה 10:45
נשמע מתאים, סביר שהסרט תורגם כך. השם שייך לגיבור של אגדה ידועה (לילדים צ'כים לפחות). באנגלית קראו לזהLittle Otík .
החיים האחרים הגיב:
17 ביולי 2003 בשעה 11:10
לפני שנתיים שלוש הקרינו בסינמטק רטרוספקטיבה חלקית של סרטיו.
לטעמי, שוואנקמאיר הוא אחד מבמאי הקולנוע הגדולים. ראה למשל את סרטו Conspirators of Pleasure מ- 1997, שם לאורך 85 דקות אין מילת דיאלוג אחת, ובכל זאת מועברת עלילה מרתקת על שישה אנשים עם סטיות מיניות לא קלות.
ובלי קשר: אמנם מחמאות לא מובילות לדיאלוג, ובכל זאת רציתי שוב לאמר שכתיבתך ברחבי הרשת ומחוצה לה מרתקת .
הפוסט הקודםקודם אנתולגיה קטנה של חתולים
הפוסט הבאהבא שני מצעדים
אולי תרצו לקרוא גם את:24ראינו …